kardosdrur/scandi-wiki huggingface dataset:
The Best Of Absolute Music 1-2-3

The Best Of Absolute Music 1-2-3 er en kompilation i serien Absolute Music udgivet i 1997. Albummet består af 32 sange fra Absolute Music 1, Absolute Music 2 og Absolute Music 3.

Sangliste

Cd 1 
 Maggie Reilly – "Everytime We Touch"
 Shaggy – "Oh Carolina"
 Duran Duran – "Ordinary World"
 Hanne Boel – "Don't Know Much About Love"
 Wilson Phillips – "Give It Up"
 Lars H.U.G. – "? Er Lykken Så Lunefuld"
 Paul McCartney – "Hope Of Deliverance"
 Lisa Nilsson – "Himlen Runt Hörnet" 
 Tina Turner – "I Don't Wanna Fight"
 Peter Gabriel – "Steam"
 Vaya Con Dios – "Heading For A Fall"
 K.D. Lang – "Constant Craving"
 Gangway – "Mountain Song"
 The Beloved – "Sweet Harmony"
 Haddaway – "What Is Love"
 Cut'N'Move – "Give It Up"

Cd 2 
 Inner Circle – "Sweat (A La La La La Long)"
 Thomas Helmig – "Don't Leave Tonight"
 Diesel – "Tip Of My Tongue"
 Sanne Salomonsen – "Knowing Me Knowing You"
 Eros Ramazzotti – "Cose Della Vita"
 Charles & Eddie – "Would I Lie To You?"
 Tamra Rosanes – "Rub It In"
 Joe Cocker – "Feels Like Forever"
 Lisa Nilsson – "Varje Gång Jag Ser Dig"
 R.E.M. – "Drive"
 Roxette – "How Do You Do!"
 Undercover – "Baker Street"
 Sko/Torp – "Glorious Days"
 Crowded House – "Weather With You"
 Bryan Ferry – "I Put A Spell On You"
 Lisa Stansfield – "Someday (I'm Coming Back)"

Eksterne henvisninger 
 The Best Of Absolute Music 1-2-3 trackliste og frontcover

Absolute Music
Album fra 1997
Tinghøj (Varde Kommune)

Tinghøj er en lille landsby i Sydvestjylland med , beliggende i Varde Sogn nord for Varde. Landsbyen ligger i Varde Kommune og tilhører Region Syddanmark.

I sin tid havde landsbyen en galgebakke. Den blev i sin tid kendt for udtrykket: "Tak du min Gud, min søn, sagde kællingen, at du ikke kom for Riber Ret ". Dette blev ifølge sagnet ytret af en mor, da hendes søn hang i galgen.  Resterne af galgebakken ligger i krydset Stilbjergvej/Ringkøbingvej nord for Varde tæt ved Tinghøj.

Eksterne henvisninger 
 Varde Kommune

Kilder 

Tinghøj

Byer i Varde Kommune
Guppy

Guppyen (Poecilia reticulata), der også er kendt under navnet millionfisk, er en akvariefisk. Den bliver ikke ret stor, typisk 5-6 cm for hunner og 3-4 cm for hanner, og den er ikke aggressiv overfor andre fisk. Ligesom de fleste andre fisk, kan den finde på at spise hvad den kan gabe over og fange, Den er meget nem at få til at yngle, hvorfra populærnavnet også stammer. Har man guppyer af begge køn vil man hurtigt kunne opleve små unger der gemmer sig rundt omkring. Guppyen hører til de levendefødende tandkarper.

Eksterne henvisninger 
 Artikel om guppy, Blue Moscow på AkvarieDyr.dk
 Artsbeskrivelse om guppyen på Akvarieviden.dk 
 Artikel om guppy på Aquainfo.dk 

Akvariedyr
Tandkarper
Akvariefisk
Månebil

En månebil (engelsk: lunar rover eller Lunar Roving Vehicle = LRV) er et elektrisk køretøj, som blev brugt på Månen. Den er kendt under det populære navn på engelsk "Moon buggy". Adskillige af Apollo-månefartøjerne medbragte månebiler på deres missioner.

Historie 
Månebiler blev brugt til at få større mobilitet undervejs i Apollo-programmets J-klasse missioner: Apollo 15, 16 og 17. Månebilen blev først brugt den 31. juli 1971 på Apollo 15-missionen. Den udvidede måneforskernes rækkevidde kraftigt. Tidligere hold af astronauter var begrænset til korte ture til fods omkring landingsstedet pga. de klodsede rumdragter, som er nødvendige for at opholde sig på Månen. Månebilerne har en tophastighed på ca. 13 km/t (8 mph).

Eksterne henvisninger 
 Engineering Aspects of Apollo NASA 
 Apollo Lunar Surface Journal NASA/Boeing 1971 
 Her er Nasas nye månebil: 12 hjul og lithium-batterier  Ingeniøren -hentet 23.09.2009  

Terrænkøretøjer
Bemandet rumfart
Baptistkirken i Odense

Baptistkirken i Odense også kaldet Kristuskirken er en baptistkirke i Odense med ca. 280 medlemmer, hvoraf ca. 40 % er nydanskere. Kirken er indviet i 1933, tilbygningen i 1982, kirkesalen er renoveret i 2020.

Kirken består af mange ikke-medlemmer, da der er mange udenlandske studerende og da børn ikke tæller med i medlemsantal, før de døbes. Gudstjenesterne afholdes på dansk (tolkes på engelsk), vietnamesisk, tamil og jingpho.

Aktiviteter 
I tilknytning til kirken gennemføres en række sociale og kulturelle arrangementer. Det omfatter bl.a. gudstjenester for børn, ungdomsklub, seniortræf og Gospelkoret Joyful Voices.

Desuden tilbydes aktiviteter, som har mere karakter af hjælp - f.eks. tur til Legoland for børn, der ellers ikke kommer på ferie, hjælpepakker til økonomisk udsatte børnefamilier, hjælp med danskundervisning, praktisk hjælp til flygtninge, vejledning vedrørende det danske samfund og kommunen.

Eksterne henvisninger 
 Baptistkirken i Odense

Kirker i Odense
Baptistkirker i Danmark
Isola di Sant'Antioco

Isola di Sant'Antioco er en ø sydvest for Sardinien. Øen har et areal på 108,9 km² og er dermed Italiens fjerdestørste ø, efter Sicilien, Sardinien og Elba. Øen har to byer, Sant'Antioco på østkysten med ca. 11.700 indbyggere og Calasetta på nordkysten med ca. 2.700 indbyggere. De to byer udgør to selvstændige kommuner. Øens højeste punkt er Monte Perdas de Fogu, 273 m.o.h.

Øen er landfast med Sardinien med en dæmning, der muligvis allerede blev bygget under kartagenienserne. Der er herudover også rester af en bro fra romertiden. På øen findes flere velbevarede nuragher, bl.a. Nuragh Feminedda midt på øen og Nuragh s'Ega Marteddu i nærheden af badestranden Maladroxia. Øens navn stammer fra helgenen Sant'Antioco, hvis grav man kan se i krypten under sognekirken i byen Sant'Antioco. Her findes katakomber med spændende malerier på væggene.

Byen Sant'Antioco var oprindeligt en kartageniensisk koloni, som i 258 f.v.t. blev erobret af romerne. Fra kartageniensisk tid stammer den såkaldte tophet; et offersted, hvor børn blev ofret til gudinden Thanit. Tophet'en har været anvendt fra 8. århundrede f.v.t. Fra romersk tid er bl.a. bevaret et mausolæum og en fontæne. På det højeste punkt i byen ligger en fæstning fra begyndelsen af det 18. århundrede.

Byen Calasetta er af nyere oprindelse, nemlig fra 1769, idet den i lighed med byen Carloforte på naboøen Isola di San Pietro blev grundlagt af familier, der oprindeligt kom fra Ligurien, men i et par århundreder havde boet på Tabarqa ved den tunesiske kyst, hvorfra de nu flygtede fra overfald fra pirater.

Øen er en klippeø og er kun sparsomt opdyrket. Fæstningstårne fra aragonsk tid ses ved Calasetta og ved Porta Cannai i øens sydlige ende. Øen har et rigt fugleliv. Der er i mindre omfang turisme på øen, og der er gode sandstrande ved Calasetta, ved Maladroxia på østkysten syd for byen Sant'Antioco og ved Cala Sapone på vestkysten.

Øer i Italien
Sardinien
Karburator

En karburator er en mekanisk enhed, der blander luft og benzin i en forbrændingsmotor. Den blev opfundet af de ungarske videnskabsfolk Donát Bánki og János Csonka i 1893. Nogle mener stadig, at den blev opfundet nogle år tidligere af Joey Levins.

Brug 
Karburatorer bruges stadig i små motorer og i ældre eller specialiserede biler, ligesom dem der bliver brugt i “Stock Car Racing”. Alligevel blev benzinindsprøjtning introduceret i de sene 1950'ere, og først i de tidlige 1970'ere gjort til allemandseje. Størstedelen af alle motorcykler bruger karburator på grund af mindre udgifter, men siden 2005 er mange nye modeller blevet introduceret med benzinindsprøjtning. Når karburatorer bliver brugt i mindre flyvemaskiner med stempelmotorer, er der nødt til at laves modifikationer som Bendix-karburerer til at forhindre mangel på benzin, når det bliver udsat for store g-kræfter.

Scootere 
Karburatorer bruges i de fleste scootere med 50 cm³ motorvolume som må køre 30 og 45 km/t.

På scootere med 2-taktsmotor bruges gerne "slide"-karburatortypen, som kan kendes på det i toppen monterede gaskabel. På 4-taktsmotorer er CV-karburatortypen, hvor gaskablet er monteret i siden, mest almindelig.

Karburatoren kan være udstyret med en automatisk choker som sørger for ekstra benzin, når motoren er kold, mens CV-karburatorer som ekstraudstyr kan være forsynet med accelerationspumpe og luftafbrydelsesventil.

Eksterne henvisninger 

Motordele
Hospitalsklovn

En hospitalsklovn er en klovn, der optræder for syge mennesker, primært på hospitaler.

Den amerikanske læge Hunter ”Patch” Adams fandt i 1970'erne ud af, at man kan hjælpe syge mennesker og især syge børn ved hjælp af humor og latter. Dette brugte han til at indføre begrebet hospitalsklovn, hospitalsklovne bruges i dag over det meste af verden. Hunter Adams' kamp for at indføre begrebet hospitalklovne er skildret i filmen Patch Adams med Robin Williams i hovedrollen.

Danmark 
I Danmark gik der dog en del år, før man kunne finde hospitalsklovne på de danske sygehuse. Det startede som et researchprojekt med klovnen Gunhil og hurtigt fulgte Angus trop. Nogle uenigheder omkring uddannelsen førte dog til at den blev mere strømlinet og mere dybdegående, så man gav hospitalsklovnene den bedst mulige forudsætning for at kunne hjælpe indlagte børn og de situationer, de kunne møde på sygehusene og på institutioner. 

I 2003 bliver foreningen Danske Hospitalsklovne stiftet for at sikre en faglig- og grundig hospitalsklovneuddannelse og udarbejdelse af klare standarder for hospitalsklovnefaget. I 2022 tæller foreningen 61 hospitalsklovne - og yderligere 12 er under uddannelser - der arbejder på alle landets børneafdelinger, i psykiatrien og inden for specialområdet.

Ekstern henvisning 
 Danske Hospitalsklovnes historie

Stillingsbetegnelser inden for sundhed
Skjold (flertydig)

Skjold kan have flere betydninger:

 Skjold – et beskyttende instrument som har til opgave at afværge modstanders slag
 Skjold (by) – en bebyggelse i Skjold Sogn, Juelsminde Kommune
 Skjold (sagnkonge) – forfader til skjoldungerne og den danske kongerække
 Våbenskjold – den vigtigste del af et våben i heraldik
 Skjoldet – et stjernebillede
 Skjold (kystforsvarsskib) – et dansk pansret krigsskib fra 1896.
 Skjold (Sydslesvig) – en bebyggelse i Angel, Sydslesvig

Idræt
 Boldklubben Skjold – en dansk fodboldklub beliggende på Østerbro i København
 Idrætsforeningen Skjold Birkerød – en idrætsforening i Birkerød.
 Idrætsforeningen "SKJOLD" Skævinge – en idrætsforening i Skævinge.
 Idrætsforeningen Skjold – en idrætsforening i Sæby.
 Fodboldforeningen Skjold – det tidligere navn (1907-1930) for Kjellerup Idrætsforening.
 Sportssammenslutningen Skjold – en sportsklub i Glud.
 Roklubben Skjold – en roklub i København.
 Kajakklubben Skjold – en kajakklub i Århus.
 Kegleklubben Skjold – en kegleklub i Kolding.
 Skjold Idrettslag – en idrætsforening i Grinde, Norge.

Se også
 Hoplon – de skjold, de græske krigere hoplitterne brugte, og som de havde navn efter
 Skildpadde – (Testudines) er en orden af krybdyr, og de fleste arter har et skjold af ben eller brusk
Bosjökloster

Bosjökloster (før 1658 ) var først et kloster, siden en herregård i Frosta herred i Skåne.

Klosteret, der ligger på en landtange i Ringsjön, blev formentligt grundlagt i 1080'erne som et benediktinerkloster. Klosteret nævnes første gang i et pavebrev fra 1181, og det blev et af Skånes rigeste klostre. Dele af kirken og slottets østlige fløj er fra det oprindelige kloster.

Efter reformationen blev klosteret inddraget af kongen i 1537 og forlenet til Lunds afsatte ærkebiskop, rigsråd Torbern Bille. I 1559 forlenede Frederik II klosteret til Steen Jensen Rosensparre til Skarholt.

Allerede i 1560 mageskiftede kongen imidlertid det meste af ejendommen med Thale Ulfstand, enke efter Poul Laxmand til Stenholt. Rosensparre fik dog lov at beholde noget af ejendommen. Fru Thale var datter af rigsråd Holger Gregersen Ulfstand til Skabersjö og Hekkebjerg, som hun også kom til at eje. Hun overlevede sine børn og døde på Bosø Kloster i 1604. Ejendommen overgik da til hendes brodersøn Holger Jensen Ulfstand til Hekkebjerg, og siden til dennes datter Anne, gift med Jørgen Axelsen Urup til Birkebjerg ().

Jørgen Urups mor, Helle Marsvin, giftede sig efter mandens død med Jacob Beck til Baldringe gård () og Gladsax hus. Først Jørgen Urup og siden stedbroderen Jochum Beck afkøbte de øvrige arvingers dele, og da Jochum Beck i 1629 giftede sig med Else Sigvardsdatter Grubbe fra Hofdal Slot, var han eneejer. Efter tab måtte han sælge til Corfitz Ulfeldt, i hvis eje slottet var ved Sveriges erobring af Skåne. 

Efter den svenske erobring overgik slottet til den svenske konge; men i 1735 fil Ulfeldts barnebarn Corfitz Ludvig Beck-Friis overdraget slottet. Efter friherre Lave Beck-Friis' død i 1904, blev slottet i 1908 solgt til slægten Bonde. Nu drives Bosjökloster af Tord Bonde, og det har siden 1962 været åbent for offentligheden.

Peder Eriksen Bille til Valden () (død 1585) er begravet i Bosjökloster.

Galleri

Referencer

Eksterne henvisninger 
 Bosjökloster  – officiel hjemmeside
 Bosjökloster: Bosjöklosters  historia , hentet 27. marts 2017 

Tidligere danske klostre
Klostre i Sverige
Slotte i Skåne
Byggnadsminnen i Skåne län
Danmark i 1600-tallet
Hjuldamperen Ægir

Ægir var en hjuldamper med jernskrog, bygget af Fairbain & Co. i Millwall ved Themsen i det østlige London, som 1841 købtes af den danske flåde og dermed var den første danske kanonbåd i jern.

Hjuldamperen ankom 12. oktober 1841 til København, ført af kaptajn Hans Carl Bodenhoff.
Skibet førtes senere af Edouard Suenson og anvendtes 1842-56 af Christian 8. og Frederik 7. som dansk kongeskib til kortere rejser.

Ægir var 1857-62 udlånt til postvæsenet, som postbåd.
I perioden 10. juni - 8. oktober 1864 fungerede skibet igen som orlogsfartøj.
Det anvendtes i 1860 og igen 1864-71 til opmåling af danske farvande.

Den 5. december 1871 udgik skibet af flådens tal og udrangeredes til ophugning året efter, ved salg til Petersen & Albeck, Københavns Sydhavn.

Eksterne links 
 Ægir (1841-1871) - navalhistory.dk
 Ægir - jmarcussen.dk
 Hans Carl Bodenhoff - Den Store Danske
 Kongeskibet Dannebrog og andre kongeskibe  (maleri af C.W. Eckersberg)

Ægir
Kongeskibe
Hjuldampere
Eddikesyreanhydrid

Eddikesyreanhydrid er en organisk forbindelse. Den består grundlæggende set af to eddikesyremolekyler bundet sammen af et oxygen molekyle. Det bruges blandt andet til fremstillingen af acetylsalicylsyre, da det er mere reaktivt end eddikesyre.

Organiske forbindelser
Opløsningsmidler
Hjuldampskibet Hekla

Hjuldampskibet Hekla var den hidtil største danske kanonbåd, og blev bygget i England i 1842. Dens kraftige artilleri omfattede blandt andet to bombekanoner.

Tekniske data

Generelt 

 Længde: 50,0 m
 Bredde:  8,5 m 
 Dybdegående: 3,6 m
 Deplacement: 637 tons
 Fart: 9,0 knob

Armering
 Artelleri: 2 styk 60 pund bombekanoner, 2 styk 24 pund kanoner og 2 styk 4 pund haubitser.

Tjeneste 

 Deltog i treårskrigen 1848-50. Var krigsudrustet under de internationale kriser i 1854 og 1861, samt under krigen i 1864. I årene 1872-75 anvendt til troppetransport. Udgået 1879.

Eksterne henvisninger
 Hjuldampskibet Hekla i Den sorte Registrant 

Kanonbåde fra Danmark
Hjuldampere
Stefan Elmgren

Stefan Elmgren (født 10. marts 1974) har været guitarist i det svenske heavy metalband HammerFall siden 1997. Før sit skifte til HammerFall var han med i bandet Highlander.

Stefan Elmgren har også gennemført et soloprojekt (Full Strike) og udgivet et album ved navn We Will Rise i 2002. Han spiller også guitar i Joacim Cans soloprojekt Cans.

Udover sin musikalske karriere er Stefan pilot.

Rockmusikere fra Sverige
Guitarister fra Sverige
Bare herred

Bare Herred () var et herred i Lindholm Len, senere Malmöhus len, beliggende i det sydvestlige Skåne, syd for Torne Herred og nord for Vemmenhøj Herred. Herredet har navn efter sognebyen i herredets sydvestlige del.

I herredet lå bl.a. herregårdene Häckeberga slot, Lindholmen slot, Torup slot og  Skabersø ().

Se også 
 Skånske herreder

Herreder i Skåne
Carolyn Cassady

Carolyn Cassady (født 28. april 1923, død 20. september 2013) var en amerikansk forfatter med tilknytning til beatgenerationen via sit ægteskab med Neal Cassady og venskab med andre forfattere. Hun optrådte derfor ofte i værker af forfatteren Jack Kerouac, der skrev meget om Neal Cassady.

Hun blev født som Carolyn Robinson i Lansing, Michigan og voksede op i Nashville, Tennessee. Hun fik et stipendium til det fornemme Bennington College for kvinder i Vermont. Efter sin eksamen i teaterkunst fortsatte hun på universitetet i Denver.

Carolyn mødte Neal i Denver i marts 1947. Han var lige kommet tilbage fra sit første besøg i New York, hvor han havde mødt Jack Kerouac og Allen Ginsberg. Neal var på det tidspunkt gift med LuAnne Henderson. I august 1947 fandt Carolyn LuAnne, Neal og Allen nøgne i seng sammen. Hun troede, at deres korte romance var slut og tog til Los Angeles for at arbejde som kostumedesigner.

Carolyn flyttede nordpå til San Francisco for at bo sammen med sin søster, da hun ikke kunne finde arbejde i Los Angeles. Men fem uger efter hun havde forladt Denver, dukkede Neal op i hendes liv igen og genoptog romancen. Hans ægteskab med LuAnne var blevet ophævet, og i april 1948 giftede Carolyn og Neal sig. I september 1948 fødte Carolyn datteren Cathleen Joanne. Carolyn regnede med, at tilværelsen nu ville falde i faste rammer, men blev chokeret, da Neal i december købte en gammel bil og sagde, at han lige smuttede til New York for at hente sin ven Jack Kerouac.

Neal kørte til Denver for at samle sin ex-kone op og så samlede han Kerouac op i North Carolina. Historien er udødeliggjort i Kerouacs roman On the Road. Idet hun troede, at ægteskabet med Neal var slut, flyttede Carolyn sammen med datteren i en lejlighed i San Francisco. I slutningen af januar 1949 satte Neal LuAnne og Jack af på et gadehjørne i San Francisco og var hjemme igen.

I juli ankom Jack Kerouac til Neals og Carolyns hjem i San Francisco. Jack og Carolyn indledte en affære med Neals stiltiende samtykke.

Neal fortsatte med at være utro og rejse rundt resten af sit liv. Den 4. februar 1968 modtog Carolyn en telefonopringning og erfarede, at Neal var død i Mexico. Neal var på det tidspunkt 43 og Carolyn 46. Carolyn flyttede til London i England.

Carolyn Cassady døde i 2013. 

Denne artikel er en oversættelse af artiklen Carolyn Cassady på den engelske Wikipedia

Beatgenerationen
Amiri Baraka

Amiri Baraka (født 7. oktober 1934, død 9. januar 2014), tidligere kendt som LeRoi Jones og Imamu Amear Baraka var en amerikansk forfatter, der var mest kendt for sit drama og poesi. 

Amiri Baraka blev født som Everett LeRoi Jones i 1934 i Newark, New Jersey, USA. Han flyttede til Greenwich Village i New York i slutningen af 1950'erne. Indtil midten af 1960'erne udgav han værker under navnet LeRoi Jones, men efter mordet på Malcolm X i 1965 tog han navneforandring til Amiri Baraka og flyttede til Harlem.

Igennem hele sin karriere har Amiri Baraka udforsket en bred vifte af temaer i sine værker, både af personlig og politisk karakter, bl.a. raceforhold, beat-æstetik, sort nationalisme, marxisme og nutidige politiske begivenheder.

Baraka har grundlagt eller været med til at grundlægge en række organisationer, bl.a. Yugen Magazine, Totem Press, Black Arts Repertory Theatre og Congress of African People.

Han har undervist på universiteter som Yale og George Washington.

Bibliografi 

 Preface to a twenty volume suicide note; poems.
 Blues people: Negro music in white America.
 Dutchman and The slave, two plays.
 The dead lecturer; poems.
 The system of Dante's Hell; a novel.
 Home: Social Essays.
 Tales.
 Black music.
 The baptism & The toilet.
 Spirit Reach.
 Hard Facts.
 The motion of history, and other plays.
 Selected poetry of Amiri *Baraka/LeRoi Jones.
 Selected plays and prose of Amiri Baraka (LeRoi Jones).
 Daggers and javelins: essays.
 The autobiography of LeRoi Jones/Amiri Baraka.

Eksterne henvisninger 

 

Dramatikere fra USA
Digtere fra USA
Romanforfattere fra USA
Essayister fra USA
Aktivister fra USA
And the Hippos Were Boiled in Their Tanks

And the Hippos Were Boiled in Their Tanks er et ikke-udgivet manuskript skrevet af Jack Kerouac og William S. Burroughs i 1945, adskillige år før de to grundlæggere af beatgenerationen blev berømte med henholdsvis On the Road og Junkie.

Bogen skulle have været en parodi på en detektivroman, men senere afviste Burroughs den (i filmen What Happened to Kerouac) som "ikke noget særligt". Kerouac og Burroughs kunne ikke få bogen udgivet og i dag findes der kun fragmenter af den, hvoraf nogle blev udgivet i Burroughs-samlingen Word Virus.

Ifølge bogen The Beat Generation in New York af Bill Morgan er romanen baseret på en virkelig begivenhed, hvor en mand ved navn David Kammerer blev besat af en anden mand ved navn Lucien Carr. Carr dræbte Kammerer med en kniv under et slagsmål og tilstod senere forbrydelsen til Burroughs og Kerouac, der ikke gik til politiet; begge forfattere blev arresteret for dette og Kerouac kom i fængsel, hvorimod Burroughs gik fri pga. et familiemedlem, der stillede kaution.

Uddrag fra And the Hippos Were Boiled in Their Tanks blev udgivet første gang I Word Virus: A William S. Burroughs Reader'' efter hans død.

Denne artikel er en oversættelse af artiklen And the Hippos Were Boiled in Their Tanks på den engelske Wikipedia. 

Litteratur i USA
Vevelstad

Vevelstad er en kommune på Helgeland i Nordland fylke i Norge. Den grænser i nord til Alstahaug, i øst til Vefsn, i syd til Brønnøy, og i vest over havet til Vega. Hovederhvervene er landbrug, fiskeri, fiskeforædling og treforædling.Kystriksveien passerer gennem kommunen

Geografi 
Kommunen består hovedsagelig af fastland, hvor Vistenfjorden går langt ind i kommunen. Fjorden regnes for øvrigt som «Norges reneste fjord». Den største ø i kommunen er Hamnøya.

Kultur 
Kommunen var deltager i Skulpturlandskap Nordland med skulpturen «Opus for himmel og jord» af Oddvar I. N. Vevelstad Bygdetun er en del af Helgeland Museum.

Historie 
Helleristninger i Vistnesdalen viser at kommunen har vært beboet siden stenalderen.

Eksterne henvisninger 

 På fjeldtur i Vevelstad kommune 
 Fakta om Vevelstad 
 Kultur i Vevelstad på kort fra Kulturnett.no

Kommuner i Nordland
Lawrence Ferlinghetti

Lawrence Ferlinghetti (født 24. marts 1919 i Yonkers i New York, død 22. februar 2021) var amerikansk digter og mest kendt som medejer af City Lights Bookstore boghandel og forlag, som udgav de tidlige værker fra beatgenerationen, bl.a. af Allen Ginsberg og Jack Kerouac.

Ferlinghetti blev født af italiensk-portugisisk-sefardiske immigranter i New York. Under 2. verdenskrig gjorde han tjeneste som officer i flåden. Efter krigen blev han uddannet ved Columbia University og Sorbonne i Paris. I Paris mødte han Kenneth Rexroth, som senere overtalte ham til at tage til San Francisco for at opleve det gryende litterære miljø dér. Fra 1951 til 1953 underviste han i fransk, skrev litteraturkritik og malede.

I 1953 åbnede Ferlinghetti sammen med Peter D. Martin en boghandel, som de kaldte City Lights efter et filmtidsskrift, som Martin havde startet. To år senere, efter at Martin var rejst til New York, startede Ferlinghetti et forlag med speciale i lyrik. Den mest berømte udgivelse var Howl af Allen Ginsberg. Digtet blev i første omgang beslaglagt af myndighederne og var genstand for en skelsættende retssag.

Ferlinghetti havde en hytte ved havet i Big Sur. Han var glad for naturen og udviste en frisindet åndelighed fyldt med venlighed. Dette træk i hans personlighed gjorde ham venner med amerikanske udøvere af buddhismen, bl.a. Ginsberg og Gary Snyder. Politisk har han beskrevet sig selv som en anarkist inderst inde, der har måttet indse, at menneskeheden endnu ikke er parat til at leve under anarkismen; som en konsekvens gik han ind for en slags socialdemokrati efter skandinavisk forbillede.

Ferlinghettis bedst kendte digtsamling er Coney Island of the Mind, som er oversat til ni sprog. Foruden at skrive og udgive digte og drive en boghandel malede Ferlinghetti, og hans værker har været udstillet i gallerier og museer.

Ferlinghettis lyrik afspejler ofte hans syn på tidens politiske og sociale problemstillinger, og han udfordrede den gængse forestilling om kunstnerens rolle i verden.

Referencer

Eksterne henvisninger 

 Lawrence Ferlinghetti på Poets.org 

Digtere fra USA
Personer fra New York
Boghandlere
Forlæggere fra USA
Beatgenerationen

Hundredårige